b'\n_START_ARTICLE_\nIvan Sku\xc5\xa1ek (literat)\n_START_SECTION_\n\xc5\xbdivljenjepis\n_START_PARAGRAPH_\nSku\xc5\xa1ek je od 1941 sodeloval v NOB, bil 1942 aretiran, zaprt in interniran v Italiji, po kapitulaciji Italije se je pridru\xc5\xbeil partizanski mornarici. Po odpustu iz JLA (1947) je za\xc4\x8del \xc5\xa1tudirati slavistiko in primerjalno knji\xc5\xbeevnost na ljubljanski Filozofski fakulteti. Leta 1950 je postal urednik v Slovenskem knji\xc5\xbenem zavodu in 1957 v Cankarjevi zalo\xc5\xbebi, kjer je bil od leta 1968 do 1972 tudi odgovorni urednik. V Mladinski reviji in Besedi je v obdobju med 1947 do 1955 objavljal pesmi z osebnim do\xc5\xbeivljanjem vojne, ljubezni in izni\xc4\x8denih sanj. Od leta 1963 do 1967 je urejal revijo Dru\xc5\xa1tva slovenskih pisateljev Le Livre Slov\xc3\xa8ne.\n_START_SECTION_\nPrevajaldko delo\n_START_PARAGRAPH_\nSku\xc5\xa1ek je tudi prevajal. Njegov prevajalski opus obsega predvsem dela prevedena iz  franco\xc5\xa1\xc4\x8dine in italijan\xc5\xa1\xc4\x8dine. Med drugim je prevedel dela  Balzaca: \xc4\x8clovek zver (1954), Beznica (1956), Nana (1962) in dela italijanskih dru\xc5\xbebenokriti\xc4\x8dnih pisateljev med njimi V. Pratolinija Kronika revnih ljudi (1957) in kitajskega klasika Wang Shichen Lepe gospe z bogatega dvora (iz nem\xc5\xa1\xc4\x8dine, 1957) ter pravljice in zgodovinske romane francoskega knji\xc5\xbeevnika M. Druona Prekleti kralji V-VI (1969).'